

**REPUBLIKA HRVATSKA**

**KARLOVAČKA ŽUPANIJA NACRT**

 **GRAD OGULIN**

 **GRADSKO VIJEĆE**

KLASA:

URBROJ: 2133-2-02/01-23-1

Ogulin, \_\_\_\_\_ 2023.

Na temelju članka 75. stavka 7. Zakona o sportu ("Narodne novine", broj 141/2022) i članka 30. Statuta Grada Ogulina („Glasnik Karlovačke županije“, broj 16/21, 56/22 i 13/23-pročišćeni tekst), te na prijedlog Športske zajednice Grada Ogulina Gradsko vijeće Grada Ogulina na sjednici održanoj \_\_\_\_\_\_\_\_ 2023. godine, donijelo je

**PRAVILNIK O NAČINU DONOŠENJA JAVNIH POTREBA U SPORTU GRADA OGULINA**

**Članak 1.**

Pravilnikom o načinu donošenja javnih potreba u sportu Grada Ogulina (u daljnjem tekstu: Pravilnik) propisuju se kriteriji financiranja javnih potreba u sportu, mjerila za osiguranje sredstava, metodologija i rokovi za izradu i dostavu prijedloga programa javnih potreba, način i rokove izvještavanja o provedbi programa javnih potreba te metodologija izrade financijskih planova korisnika javnih potreba u sportu.

**Članak 2.**

 Odredbe ovog Pravilnika odnose se na Športsku zajednicu Grada Ogulina.

**Članak 3.**

 Program javnih potreba u sportu čine sportski programi i projekti od interesa za Grad Ogulin. Prijedlog programa javnih potreba predlaže Korisnik iz članka 2. ovog Pravilnika na temelju vlastitih potreba i potreba članica iskazanih putem javnih poziva odnosno na način definiran internim aktima Korisnika, vodeći se pritom odredbama Zakona o sportu i ovog Pravilnika.

**Članak 4.**

Sportski programi i projekti od interesa za Grad Ogulin sukladno članku 3. ovog Pravilnika utvrđuju se prema sljedećim kriterijima koji su osnov za financiranje:

* usmjerenost na poticanje i promicanje sporta provedbom mjera kojima se ispunjavaju ciljevi i prioriteti razvoja sporta na području Grada Ogulina,
* doprinos osnaživanju sustava sporta,
* poticanje te provedba mjera za povećanje broja aktivnih sportaša i rekreativaca,
* osiguranje dostupnosti te organizacija sportskih i rekreativnih programa za djecu, mladež, studente, sportaše i građane te osobe s invaliditetom i gluhe osobe,
* djelovanje s ciljem pozicioniranja sporta kao pokretača društvenih djelatnosti,
* poticanje izvrsnosti i nagrađivanje vrhunskih sportskih rezultata,
* usmjerenost na razvoj stručnih osoba u sportu kroz dodatno obrazovanje i osposobljavanje te poticanje zapošljavanja u sustavu sporta,
* usmjerenost na održivi i ravnomjeran lokalni razvoj sportskih djelatnosti.

Korisnik u predlaganju programa javnih potreba u sportu u obvezi je zadovoljiti minimalno jedan kriteriji financiranja iz stavka 1. ovog članka za svaki pojedini program ili projekt.

**Članak 5.**

Sredstva za provedbu programa javnih potreba u sportu Grada Ogulina osiguravaju se u proračunu Grada Ogulina za svaku proračunsku godinu posebno u skladu s raspoloživim sredstvima Grada Ogulina.

**Članak 6.**

Predloženi program Korisnika obavezno sadrži:

- uvod,

- ciljeve prijedloga programa javnih potreba za iduću godinu,

- opis predloženih programa i projekata po programskim skupinama i aktivnostima,

- prijedlog financijskog plana.

Korisnik dostavlja svoje prijedloge programa javnih potreba u sportu upravnom tijelu u čijoj je nadležnosti sport Grada Ogulina najkasnije do 30. rujna za iduću godinu.

**Članak 7.**

Prijedlog financijskog plana iz članka 6. stavka 1. podstavka 4. sadrži pregled potrebnih sredstava po predloženim programskim skupinama i aktivnostima u opisnom i tabličnom obliku.

Ukoliko se za provedbu pojedinih programa planiraju koristiti i sredstva iz drugih izvora, isto je potrebno posebno navesti.

**Članak 8.**

Upravno tijelo u čijoj je nadležnosti sport Grada Ogulina izrađuje prijedlog programa javnih potreba u sportu Grada Ogulina na temelju zaprimljenih prijedloga Korisnika te ga upućuje predstavničkom tijelu na usvajanje.

**Članak 9.**

Predstavničko tijelo Grada Ogulina donosi odluku o korištenju sredstava za financiranje javnih potreba u sportu Grada Ogulina te program javnih potreba u sportu Grada Ogulina najkasnije do 31. ožujka.

**Članak 10.**

Nakon stupanja na snagu programa javnih potreba u sportu Grada Ogulina, najkasnije u roku od 30 dana, s Korisnikom sredstava sklapa se ugovor o dodjeli sredstava kojim se financiraju programi javnih potreba u sportu.

Ugovorima iz stavka 1. ovoga članka pobliže se uređuju prava i obveze ugovornih strana, rokovi, dinamika isplate, način izvršenja te dostavljanja programskog i financijskog izvješća o izvršenju, u skladu s ovim Pravilnikom.

**Članak 11.**

Korisnik dostavlja upravnom tijelu u čijoj je nadležnosti sport Grada Ogulina zahtjeve za doznaku sredstava sukladno odobrenom programu javnih potreba u sportu Grada Ogulina, financijskom planu i ugovoru iz članka 10.

**Članak 12.**

Aktivnosti unutar svake programske skupine, nakon njihova donošenja kroz program javnih potreba u sportu Grada Ogulina, mogu se prilagoditi novonastalim okolnostima, a vrijednost programskih skupina promijeniti u iznosu do 5% ukupne vrijednosti Ugovora o sufinanciranju između Grada Ogulina i Korisnika, bez obaveze da se za tako nastalu preraspodjelu donosi Izmijenjeni program te isti usvaja od strane predstavničkog tijela.

**Članak 13.**

O izvršenju programa javnih potreba u sportu Grada Ogulina i utrošku sredstava, Korisnik dostavlja polugodišnji i godišnji izvještaj upravnom tijelu u čijoj je nadležnosti sport Grada Ogulina, najkasnije 30 dana od isteka razdoblja za koje se izvještaj odnosi, a sve sukladno odredbama ugovora iz članka 10.

Izvještaji se podnose putem pošte ili elektronskim putem.

**Članak 14.**

Upravno tijelo u čijoj je nadležnosti sport Grada Ogulina prati i nadzire izvršenje programa financiranja javnih potreba u sportu i prati korištenje i utrošak sredstava za odobrene programe i projekte.

**Članak 15.**

Ovaj Pravilnik stupa na snagu osmog dana od dana objave u „Glasniku Karlovačke županije“.

 **GRADSKO VIJEĆE GRADA OGULINA**

 **PREDSJEDNIK**

**Marinko Herman, struč. spec. krim.**

**O B R A Z L O Ž E NJ E**

**Uz Prijedlog Pravilnika o načinu donošenja javnih potreba u sportu Grada Ogulina**

Zakonom o sportu („Narodne novine“ broj 141/22) definirano je da program javnih potreba u sportu predlažu i provode sportska zajednica te školski i akademski sportski savez u jedinici lokalne i područne (regionalne) samouprave u kojoj su osnovani.

Također, definirano je da jedinice lokalne i područne (regionalne) samouprave, na prijedlog sportske zajednice te školskog i akademskog sportskog saveza, u dijelu programa koje provode i ako su osnovani u toj jedinici lokalne i područne (regionalne) samouprave, donesu opći akt kojim se detaljnije propisuju kriteriji financiranja javnih potreba u sportu, mjerila za osiguranje sredstava, metodologiju i rokove za izradu i dostavu prijedloga programa javnih potreba, način izvršavanja programa javnih potreba, način i rokove izvještavanja o provedbi programa javnih potreba te metodologiju izrade financijskih planova korisnika javnih potreba u sportu.

Ovim Nacrtom Prijedloga Pravilnika o načinu donošenja javnih potreba u sportu Grada Ogulina sukladno odredbama novog Zakona o sportu, biti će temelj za donošenje Programa javnih potreba u sportu za Grad Ogulin.

 Predlaže se Gradskom vijeću Grada Ogulina razmatranje i donošenje Pravilnika o načinu donošenja javnih potreba u sportu Grada Ogulina.

**STRUČNA SLUŽBA GRADA OGULINA**

 **PROČELNICA**

**Dinka Stipetić, dipl. oec., v.r.**